আরদা গুলের
আরদা গুলের (তুর্কি: Arda Güler, তুর্কি উচ্চারণ: [aɾˈda ˈɟylæɾ] (শুনুন); জন্ম: ২৫ ফেব্রুয়ারি ২০০৫) হলেন একজন তুর্কি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং তুরস্ক জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন। ২০১৪–১৫ মৌসুমে, মাত্র ৯ বছর বয়সে, তুর্কি ফুটবল ক্লাব গেঞ্চলারবিরলিয়ির যুব পর্যায়ের হয়ে খেলার মাধ্যমে গুলের ফুটবল জগতে প্রবেশ করেছেন এবং পরবর্তীকালে ফেনারবাহচে অ্যাকাডেমির হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, ফেনারবাহচের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফেনারবাহচের হয়ে দুই মৌসুমে ৩২ ম্যাচে ৭টি গোল করার পর ২০২৩–২৪ মৌসুমে তিনি প্রায় ২০ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন। ২০২১ সালে, গুলের তুরস্ক অনূর্ধ্ব-১৭ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় এক বছর যাবত তুরস্কের বয়সভিত্তিক দলের হয়ে খেলার পর, তিনি ২০২২ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ৪ ম্যাচে ১টি গোল করেছেন।